Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1318

4. A tanterv oktatásának (helyi tantervbe történĘ beépítésének) feltételei A tantárgyat a közoktatási törvény rendelkezései szerint csak megfelelĘ végzettséggel és szakképzettséggel rendelkezĘ tanár taníthatja. Amennyiben egy pedagógus mindhárom – elsĘsorban érintett – természettudományos diszciplína (biológia, fizika, kémia) tanítására rendelkezik végzettséggel és szakképzettséggel, akkor taníthatja a Természettudomány tantárgyat. Továbbá taníthatják a tantárgyat természettudományi (biológia, fizika, földrajz, kémia), diszciplináris szakon vagy szakokon, valamint környezettan, természetismeret, technika szakon szerzett végzettséggel és szakképzettséggel rendelkezĘ tanárok, amennyiben x az iskola a tanítás tervezésében, megszervezésében, lebonyolításában és a pedagógiai értékelési folyamatokban biztosítja a tanárok együttmĦködését, vagyis a csoporttanítást (team-teaching), x biztosítja minden egyes, a Természettudomány tantárgyat tanuló osztályban több tanár – csoporttanítás keretei között történĘ – közös tanítását, mely során minden tanár a végzettségeinek és szakképesítéseinek leginkább megfelelĘ tematikájú tanórákat tartja meg. A technika tanárok tanításba történĘ bevonását az indokolhatja, hogy jelen kerettanterv a természettudományos mĦveltség formálásában jelentĘs mértékben épít a technikai környezet megismerésére, a természettudományos tudás technikai alkalmazására. A Természettudomány tantárgy tanítása során gondot kell fordítani a tantárgy eredeti komplex, integrált jellegének megtartására, arra, hogy a tanítás során a tantárgy ne essék szét az osztályban tanító tanárok szakjainak megfelelĘ, diszciplináris részekre. A Természettudomány tantárgy akkor alkalmazható sikeresen, ha a tanárok módszertani felkészültsége megfelel az új pedagógiai elvárásoknak. Képesnek kell lenniük a kooperatív tanulás, a projekt alapú tanulás, a differenciált tanulásszervezés megvalósítására, a segítĘ értékelés alkalmazására és a digitális eszközök, tananyagok használatára. Felkészültnek kell lenniük a tanulói kompetenciák fejlesztésének és értékelésének gyakorlati megvalósítására. A tanítás során fokozott szerepet kap a csoportmunka, amely az együttmĦködési készség magasabb szintjét kívánja meg. A kerettanterv helyi alkalmazása hosszabb távú elĘzetes tervezést és naprakész felkészülést igényel. Mindezek a tanári kompetenciák képzéssel, továbbképzéssel és folyamatos önképzéssel alakíthatók ki.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes